turjo4nis/wikipedia-bn-dump-20250701 huggingface dataset:
নাসিরউদ্দিন আহমেদ পিন্টু

নাসিরউদ্দিন আহমেদ পিন্টু (জন্ম: ১ সেপ্টেম্বর ১৯৬৭ - মৃত্যু: ৩ মে ২০১৫) একজন বাংলাদেশ জাতীয়তাবাদী দলের রাজনীতিবিদ ছিলেন। তিনি ঢাকা-৮ আসন থেকে সংসদ সদস্য ছিলেন।

কর্মজীবন
পিন্টু নব্বইয়ের দশকে বাংলাদেশ জাতীয়তাবাদী ছাত্রদলের সভাপতি ছিলেন। তিনি বাংলাদেশ জাতীয়তাবাদী দলের ঢাকা ইউনিটের সাংগঠনিক সম্পাদক ছিলেন। তিনি ২০০১ সালে ঢাকা-৮ আসন থেকে  থেকে সংসদ সদস্য নির্বাচিত হয়েছিলেন।  ২০০৩ সালে, বাংলাদেশ জাতীয়তাবাদী দলের সরকার তার ভাইয়ের বিরুদ্ধে হত্যার অভিযোগ প্রত্যাহার করতে ক্লান্ত হলেও বিচারক তাকে অস্বীকার করেছিলেন। 

২০০৯ সালে বাংলাদেশ বিডিআর বিদ্রোহের সাথে জড়িত থাকার দায়ে পিন্টুকে যাবজ্জীবন কারাদণ্ড দেওয়া হয়েছিল।  তিনি বিদ্রোহীদের পরিবহন সরবরাহ করে সহায়তা করেছিলেন বলে আদালতে উল্লেখ করা হয়।  তিনি  ঢাকা দক্ষিণ সিটি কর্পোরেশনে নির্বাচনে প্রতিদ্বন্দ্বিতা করার চেষ্টা করেছিলেন। তার দোষী সাব্যস্ত হওয়ার বিষয়ে পর্যাপ্ত তথ্য মনোনয়পত্রের সাথে সরবরাহ করতে না পারায় বাংলাদেশ নির্বাচন কমিশন তার মনোনয়ন বাতিল করে দেয়।

ব্যক্তিগত জীবন 
পিন্টুর বিয়ে হয়েছিল নাসিমা আক্তার কল্পনার সাথে। তাকে ২০১৬ সালে বাংলাদেশ জাতীয়তাবাদী দলের একজন নির্বাহী কমিটির সদস্য করা হয়েছিল।

মৃত্যু 
পিন্টু কারাগারে থাকাকালীন ৩ মে ২০১৫ তারিখে যাবজ্জীবন কারাদণ্ডের সাজা ভুগছিলেন। সেখানে তিনি অসুস্থ হলে  তাকে রাজশাহী মেডিকেল কলেজ ও হাসপাতালে নেয়া হয়। সেখানে কর্তব্যরত চিকিৎসক তাকে মৃত ঘোষণা করেন। পিন্টুর পরিবার এটি রাজনৈতিক হত্যাকাণ্ড হিসেবে আখ্যা দেয়।

তথ্যসূত্র

অষ্টম জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
২০১৫-এ মৃত্যু
১৯৬৭-এ জন্ম
ঢাকা জেলার রাজনীতিবিদ
লোনলি প্ল্যানেট

লোনলি প্ল্যানেট হলো ভ্রমণ সহায়িকা পুস্তকের এক বৃহৎ প্রকাশনী।

ইতিহাস

শুরুর দিকের সময়কাল

বিস্তার

বিবিসির নিকট বিক্রয়

বিবিসি হয়ে এনসি-২ এর নিকট বিক্রয়

পণ্য

বিতর্ক

আরও দেখুন

তথ্যসূত্র 

অস্ট্রেলিয়ার প্রকাশনা কোম্পানি
মেলবোর্নের গণমাধ্যম
২০২০-এর অধিগ্রহণ ও একত্রীকরণ
লারা মারিটজ

লারা মারিটজ (জন্ম: ৭ জানুয়ারী ২০০১) একজন আইরিশ ক্রিকেটার। তিনি ২০১৭ সালের ৭ মে ভারতের বিপক্ষে দক্ষিণ আফ্রিকা কোয়াডরেঙ্গুলার সিরিজের মধ্য দিয়ে মহিলাদের একদিনের আন্তর্জাতিক (ডব্লিউওডিআই) ক্রিকেটে অভিষেক করেন এবং ২০১৮ সালের ৬ জুন আয়ারল্যান্ডের হয়ে নিউজিল্যান্ড মহিলা দলের বিপরীতে মহিলাদের টুয়েন্টি২০ আন্তর্জাতিক (ডব্লিউটি২০আই) ক্রিকেটে অভিষেক করেছিলেন।

২০১৮ সালের জুনে, তাকে আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের দলীয় স্কোয়াডে তার নাম অন্তর্ভুক্ত হয়েছিল। ২০১৮ সালের অক্টোবরে, ওয়েস্ট ইন্ডিজে অনুষ্ঠিত আইসিসি মহিলা বিশ্ব টুয়েন্টি২০ প্রতিযোগিতার জন্য আয়ারল্যান্ডের দলে ছিলেন তিনি। আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় সে ছিল দলের একজন অন্যতম সদস্য।

তথ্যসূত্র

বহিঃসংযোগ 
 

জন্মের স্থান অনুপস্থিত (জীবিত ব্যক্তি)
আয়ারল্যান্ডের মহিলা টুয়েন্টি২০ আন্তর্জাতিক ক্রিকেটার
আয়ারল্যান্ডের মহিলা একদিনের আন্তর্জাতিক ক্রিকেটার
আইরিশ মহিলা ক্রিকেটার
জীবিত ব্যক্তি
২০০১-এ জন্ম
প্রিটোরিয়া থেকে আগত ক্রিকেটার
আল আরাবি (সাময়িকী)

আল-আরাবি (আরবি: العربي) একটি মাসিক আরবি সাময়িক পত্রিকা যা মূলত আরব বিশ্বের সংস্কৃতি, সাহিত্য, শিল্প, রাজনীতি, সমাজ এবং অর্থনীতিকে তুলে ধরে। পত্রিকাটির প্রথম সংস্করণ ১৯৫৮ সালের ডিসেম্বরে প্রকাশিত হয়, সর্ব-আরববাদের আদর্শ প্রচারে এটি সচেষ্ট ছিল। ম্যাগাজিনটি জনসাধারণের অংশগ্রহণকে উৎসাহ দেয় এবং ফটোগ্রাফি এবং ফ্রিল্যান্স কাজের ব্যবহার করে।

ইতিহাস এবং সংক্ষিপ্ত বিবরণ 
কুয়েত সরকার আরবি সাহিত্যে জোর দেওয়ার জন্য আল-আরাবি সাময়িকীটি প্রতিষ্ঠা করে। মাসিক পত্রিকাটি সর্বদা দেশের গণমাধ্যমের প্রধান নিয়ন্ত্রক সংস্থা কুয়েতি তথ্য মন্ত্রণালয় থেকে আর্থিক সহায়তা পেয়েছে। আহমদ জাকি সাময়িকীটির প্রথম প্রধান সম্পাদক ছিলেন এবং সাময়িকীটি প্রথম ১৯৫৮ সালের ডিসেম্বর মাসে প্রকাশিত হয়।

প্রথম দিন থেকেই, পত্রিকাটি আরব এবং আন্তর্জাতিক উভয় সম্প্রদায়ের জীবনের সমস্ত বিষয় নিয়ে বিভিন্ন গুরুত্বপূর্ণ বিষয়কে তুলে ধরেছে। পত্রিকাটিতে অনেক বিখ্যাত লেখক, শিল্পী ও কবিদের নিবন্ধ প্রকাশিত হয়; যেমন আব্বাস আল-আক্কাদ, নিজার কাব্বানি, সাইদ আল-আফগানি, আবদুল হাদি আলতাজি, ইহসান আব্বাস, ইউসুফ ইদ্রিস এবং সালাহ আবদেল সবুর, দালাল আলমুতাইরি। ১৯৯০ সালের আগস্ট থেকে ১৯৯১ সালের ফেব্রুয়ারি পর্যন্ত ইরাকের কুয়েত আক্রমণের সময় পত্রিকাটি সাময়িকভাবে সাত মাস বন্ধ ছিল।

প্রধান সম্পাদকদের তালিকা 

 ১৯৫৮-১৯৭৫: আহমদ জাকি
 ১৯৭৬-১৯৮২: আহমদ বাহা এলদিন
 ১৯৮২-১৯৯৯: মুহাম্মদ গেনিম আল-রোমেহ
 ১৯৯৯–২০১৩: সুলাইমান এব্রাহিম এল-আসকারি
 ২০১৩ – বর্তমান: আদিল সালিম আল-আবদ আল-যাদির

তথ্যসূত্র

বহিঃসংযোগ 

 Official website

আরবি ভাষার ম্যাগাজিন
কুয়েতের সাময়িকী
মাসিক গবেষণা পত্রিকা
১৯৫৮-এ প্রতিষ্ঠিত ম্যাগাজিন
মাসিক ম্যাগাজিন
রাষ্ট্রীয় গণমাধ্যম
লিয়া পল

লিয়া পল (জন্ম: ১০ সেপ্টেম্বর ১৯৯৯) একজন আইরিশ ক্রিকেটার। তিনি ২০১৭ দক্ষিণ আফ্রিকা কোয়াডরেঙ্গুলার সিরিজে আয়ারল্যান্ডের হয়ে ভারতের বিপক্ষে মহিলাদের একদিনের আন্তর্জাতিক (ডব্লিউওডিআই) ক্রিকেটে অভিষেক করেছিলেন। নভেম্বর ২০১৮ সালে, তাকে বার্ষিক ক্রিকেট আয়ারল্যান্ড পুরস্কারে মহিলা যুব আন্তর্জাতিক খেলোয়াড় হিসাবে মনোনীত করা হয়েছিল।

২০১৯ সালের মে মাসে ওয়েস্ট ইন্ডিজের বিপক্ষে সিরিজের জন্য আয়ারল্যান্ডের মহিলাদের টুয়েন্টি২০ আন্তর্জাতিক (ডব্লিউটি২০আই) স্কোয়াডে তার নাম তালিকাভূক্ত ছিল, কিন্তু তিনি খেলেননি। আগস্ট ২০১৯ এ, তাকে ২০১৯ নেদারল্যান্ডস মহিলা কোয়াডরেঙ্গুলার সিরিজের জন্য আইরিশ মহিলা টি-টোয়েন্টি আন্তর্জাতিক (ডব্লিউটি২০আই) স্কোয়াডে স্থান দেওয়া হয়েছিল। তিনি ৮ আগস্ট ২০১৯- এ নেদারল্যান্ডসের বিপক্ষে আয়ারল্যান্ডের হয়ে মহিলাদের টুয়েন্টি২০ আন্তর্জাতিকে অভিষেক করেন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের দলীয় স্কোয়াডে অন্তর্ভুক্ত করা হয়েছিল।

তথ্যসূত্র

বহিঃসংযোগ 
 

আয়ারল্যান্ডের মহিলা টুয়েন্টি২০ আন্তর্জাতিক ক্রিকেটার
আয়ারল্যান্ডের মহিলা একদিনের আন্তর্জাতিক ক্রিকেটার
আইরিশ মহিলা ক্রিকেটার
জীবিত ব্যক্তি
১৯৯৯-এ জন্ম
ডাবলিনের (নগর) ক্রীড়া ব্যক্তিত্ব
মোহাম্মদ মনজুর আলম

মোহাম্মদ মনজুর আলম (যিনি এম. মনজুর আলম নামেই সর্বাধিক পরিচিত) একজন বাংলাদেশী রাজনীতিবিদ এবং চট্টগ্রাম সিটি কর্পোরেশনের সাবেক মেয়র। তিনি ২০১০ থেকে ২০১৫ সাল পর্যন্ত চট্টগ্রামের মেয়র ছিলেন।

রাজনৈতিক জীবন
মনজুর বাংলাদেশ আওয়ামী লীগের মাধ্যমে রাজনীতিতে যোগদান করেন। দীর্ঘদিন চট্টগ্রামের উত্তর কাট্টলী এলাকার কাউন্সিলর হিসেবে দায়িত্ব পালন করেন। ২০১০ চট্টগ্রাম সিটি নির্বাচনের পূর্বে তিনি বাংলাদেশ জাতীয়তাবাদী দলে (বিএনপি) যোগাদান করেন এবং বিএনপির প্রার্থী হিসেবে মেয়র নির্বাচিত হন। সেসময় তিনি বিএনপি চেয়ারপারসনের উপদেষ্টা হিসেবেও দায়িত্ব পালন করেন। ২০১৫ সালের মেয়র নির্বাচনেও তিনি বিএনপির প্রার্থী হিসেবে প্রতিদ্বন্দ্বিতা করেন এবং নির্বাচনের দিন অনিয়মের অভিযোগ এনে নির্বাচন বর্জন করেন। একইসাথে তিনি রাজনীতি থেকেও অবসরের ঘোষণা দেন। ২০১৬ সালে তিনি পুনরায় আওয়ামী লীগের রাজনীতিতে সক্রিয় হন।

মনজুর চট্টগ্রামে জন্মগ্রহণ করেন। তিনি মোস্তফা হাকিম গ্রুপ এবং উত্তর কাট্টলী আলহাজ্ব মোস্তফা হাকিম ডিগ্রী কলেজের প্রতিষ্ঠাতা।

তথ্যসূত্র

জীবিত ব্যক্তি
চট্টগ্রাম সিটি কর্পোরেশনের মেয়র
বাংলাদেশ জাতীয়তাবাদী দলের রাজনীতিবিদ
বাংলাদেশী রাজনীতিবিদ
বাংলাদেশ আওয়ামী লীগের রাজনীতিবিদ
অর্লা প্রেন্ডারগাস্ট

অর্লা প্রেন্ডারগাস্ট (জন্ম ১ জুন ২০০২) একজন আইরিশ ক্রিকেটার। আগস্ট ২০১৯ এ, তাকে ২০১৯ নেদারল্যান্ডস মহিলা কোয়াডরেঙ্গুলার সিরিজের জন্য আইরিশ মহিলাদের টুয়েন্টি২০ আন্তর্জাতিক (ডব্লিউটি২০আই) স্কোয়াডে তার নাম তালিকাভুক্ত করা হয়েছিল। তিনি ৮ আগস্ট ২০১৯-এ নেদারল্যান্ডসের বিপক্ষে আয়ারল্যান্ডের হয়ে মহিলাদের টুয়েন্টি২০ আন্তর্জাতিক ক্রিকেটে অভিষেক করেন।

আগস্ট ২০১৯ এ, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের স্কোয়াডে অন্তর্ভুক্ত করা হয়েছিল।

তথ্যসূত্র

বহিঃসংযোগ 

 

জন্মের স্থান অনুপস্থিত (জীবিত ব্যক্তি)
আয়ারল্যান্ডের মহিলা টুয়েন্টি২০ আন্তর্জাতিক ক্রিকেটার
আইরিশ মহিলা ক্রিকেটার
জীবিত ব্যক্তি
২০০২-এ জন্ম
আয়ারল্যান্ডের মহিলা একদিনের আন্তর্জাতিক ক্রিকেটার
ওয়েস্টার্ন স্টর্মের ক্রিকেটার
বুখারা প্রদেশ

বুখারা প্রদেশ (Buxoro Region) (, بۇحارا ۋىلايەتى) উজবেকিস্তানের একটি প্রশাসনিক প্রদেশ। এটি দেশের দক্ষিণপশ্চিম অংশে অবস্থিত। কিজিল কাম মরুভূমি প্রদেশের বড় অংশ জুড়ে বিস্তৃত। প্রদেশটি তুর্কমেনিস্তান, নাভোই প্রদেশ, কাশকাদারিও প্রদেশ, খোয়ারেজম প্রদেশের কিছু অংশ এবং কারাকালপাকস্তান প্রজাতন্ত্র দ্বারা বেষ্টিত। প্রদেশের আয়তন ৩৯,৪০০ বর্গ কিমি এবং জনসংখ্যা প্রায় ১৫,৪৩,৯০০ (২০০৯ সালের তথ্য অনুযায়ী)। মোট জনসংখ্যার ৭১% গ্রামীণ এলাকায় বসবাস করে।

বুখারা প্রদেশ ১১টি প্রশাসনিক জেলায় বিভক্ত। প্রদেশের রাজধানী বুখারা। অন্যান্য প্রধান শহরের মধ্যে রয়েছে ওলুত, কারাকুল, গালাওসিও, গাজলি, গিজদুভন, কোগোন, রুমিতান, শফিরকোন ও ভবকন্দ।

এই প্রদেশ শুষ্ক মহাদেশীয় জলবায়ুর অন্তর্গত।

প্রাচীন শহর বুখারা ইউনেস্কোর বিশ্ব ঐতিহ্যের অন্তর্গত। এটি আন্তর্জাতিক পর্যটনের একটি কেন্দ্র। শহরে ও শহরের পার্শ্ববর্তী এলাকাসহ অন্যান্য জেলায় অনেক ঐতিহাসিক ও স্থাপত্য বৈশিষ্ট্যসম্পন্ন স্থাপনা রয়েছে। প্রখ্যাত মুহাদ্দিস ইমাম বুখারী বুখারায় জন্মগ্রহণ করেছেন।

বুখারা প্রদেশে গুরুত্বপূর্ণ প্রাকৃতিক সম্পদ রয়েছে। এর মধ্যে রয়েছে প্রাকৃতিক গ্যাস, পেট্রোলিয়াম, গ্রাফাইট, বেন্টোনাইট, মার্বেল, সালফার, চুনাপাথর এবং নির্মাণকাজের কাঁচামাল। এছাড়াও গুরুত্বপূর্ণ শিল্পের মধ্যে রয়েছে তেল প্রক্রিয়াজাতকরণ, তুলা প্রক্রিয়াজাতকরণ, টেক্সটাইল এবং হালকা শিল্প। ঐতিহ্যবাহী হস্তশিল্প যেমন স্বর্ণের এমব্রয়ডারি, সিরামিক ও খোদাইকর্ম প্রচলিত রয়েছে। বুখারা প্রদেশ উজবেকিস্তানে কারাকুল ভেড়া উৎপাদনের কেন্দ্র।

প্রশাসনিক বিভাগ

তথ্যসূত্র

বহিঃসংযোগ
 Official website
 

বুখারা প্রদেশ
উজবেকিস্তানের প্রশাসনিক অঞ্চল
শ্যামলী আইডিয়াল পলিটেকনিক ইনস্টিটিউট

শ্যামলী আইডিয়াল পলিটেকনিক ইনস্টিটিউট বাংলাদেশের একটি বেসরকারি পলিটেকনিক ইনস্টিটিউট, এটি বাকাশিবো এর অধীনে চার বছরের মেয়াদি ডিপ্লোমা ইঞ্জিনিয়ারিং ডিগ্রী প্রদান করে। ইনস্টিটিউটটি ১৯৭৯ সালে প্রতিষ্ঠিত হয়েছে। ঢাকা, চট্টগ্রাম, রংপুর, লক্ষ্মীপুর এর চারটি ক্যাম্পাস রয়েছে।

ইতিহাস 
শ্যামলী আইডিয়াল পলিটেকনিক ইনস্টিটিউট ১৯৭৯ সালে এম. এ. সাত্তার প্রতিষ্ঠা করেছিলেন। এম. এ. সাত্তার কিছু শিক্ষার্থী নিয়ে প্রতিষ্ঠানের যাত্রা শুরু করেছিলেন। যা বর্তমানে বাংলাদেশের সবচেয়ে ব্যয়বহুল বেসরকারী পলিটেকনিক ইনস্টিটিউট হিসাবে পরিচিত। যেখানে আজ হাজার হাজার শিক্ষার্থী ডিপ্লোমা কোর্স করছে। বর্তমানে প্রতিষ্ঠানের ৪ টি জেলায় ৪ টি ক্যাম্পাস রয়েছে। তবে সাম্প্রতিক সময়ে লক্ষ্মীপুর ক্যাম্পাসে শিক্ষার্থী সংখ্যা কম থাকায় তা প্রায় অচল অবস্থায় রয়েছে।

বিভাগ সমূহ 
শ্যামলী আইডিয়াল পলিটেকনিক ইনস্টিটিউটে ১৪টি প্রযুক্তি ও প্রকৌশল বিভাগ রয়েছে :-

প্রকৌশল ও প্রযুক্তি বিভাগ
 সিভিল প্রকৌশল
 কম্পিউটার প্রকৌশল
 স্থাপত্য প্রকৌশল
 অটোমোবাইল প্রকৌশল
 ইলেকট্রনিক্স প্রকৌশল
 ইলেক্টিক্যাল প্রকৌশল
 গ্রাফিক্স ডিজাইন প্রকৌশল
 টেলিযোগাযোগ প্রকৌশল
 মেকানিক্যাল প্রকৌশল
 রেফ্রিজারেশন প্রকৌশল

টেক্সটাইল বিভাগ
 টেক্সটাইল প্রকৌশল
 গার্মেন্টস ডিজাইন এবং প্যাটার্ন মেকিং

মেরিন বিভাগ
 মেরিন প্রকৌশল
 জাহাজ নির্মাণ প্রকৌশল

বি.এসসি বিভাগ
 বি.এসসি ইন টেক্সটাইল ওয়েট প্রসেসিং
 বি.এসসি ইন গার্মেন্টস এ্যান্ড টেক্সটাইল ফ্যাশন

বিভাগসমূহের ল্যাবরেটরি 
শ্যামলী আইডিয়াল পলিটেকনিক ইনস্টিটিউটে ওয়ার্কশপ এবং ল্যাবরেটরি সমূহঃ

 টেক্সটাইল ল্যাবরেটরি
 অটোমোবাইল ল্যাবরেটরি
 সিভিল ল্যাবরেটরি
 মেকানিকাল ল্যাবরেটরি
 কম্পিউটার ল্যাবরেটরি
 পদার্থবিদ্যা ল্যাবরেটরি
 রসায়ন ল্যাবরেটরি
 মেরিন ল্যাবরেটরি
 জাহাজ নির্মাণ ল্যাবরেটরি
 টেলিযোগাযোগ ল্যাবরেটরি
 বেসিক ওয়ার্কশপ ল্যাবরেটরি
 ইলেকট্রনিক ল্যাবরেটরি
 গার্মেন্টস এবং প্যাটার্ন মেকিং ল্যাবরেটরি

শিক্ষা পদ্ধতি 
চার বছর মেয়াদে একটি ইন্ডাস্ট্রিয়াল ট্রেনিং সহ মোট আটটি পর্বে এই কোর্স শেষ হয়। পর্ব সমাপনী পরীক্ষার ফলাফলের ভিত্তিতে এবং শিক্ষার্থীদের উপস্থিতির উপর ভিত্তি করে প্রতি পর্বে ৪৫% শিক্ষার্থী (ছাত্রী ১০০%) সরকারিভাবে বৃত্তি পেয়ে থাকে। মেয়ে শিক্ষার্থীদের জন্য টিউশন ফী মওকুফ করা হয়েছে। এছাড়া বিশ্ব ব্যাংক গোষ্ঠী হতেও গরিব মেধাবী ছাত্র-ছাত্রীদের বৃত্তি প্রদান করে থাকে। তবে ২০২০ সালের শেষের দিকে উক্ত বিশ্ব ব্যাংক বৃত্তিসহ সকল প্রকার সরকারি বৃত্তি বাতিল করে দেওয়া হয়েছে।

অধিভুক্তি 
শ্যামলী আইডিয়াল পলিটেকনিক ইনস্টিটিউট গণপ্রজাতন্ত্রী বাংলাদেশ সরকারের আধীনে বাংলাদেশ কারিগরি শিক্ষা বোর্ড কর্তৃক পরিচালিত একটি বেসরকারি কারিগরি শিক্ষাপ্রতিষ্ঠান।

সংগঠন 

সাংস্কৃতিক ও বিজ্ঞান সংগঠন
 শ্যামলী আইডিয়াল শিক্ষা পরিবার
 শ্যামলী আইডিয়াল ইঞ্জিনিয়ার্স ক্লাব
 শ্যামলী আইডিয়াল র‍্যাগ ডে ফ্যামিলি
 শ্যামলী আইডিয়াল অটোমোবাইল ক্লাব
 শ্যামলী আইডিয়াল টেক্সটাইল ক্লাব
 শ্যামলী আইডিয়াল মেরিন ক্লাব

ক্যাম্পাস 

ঢাকা ক্যাম্পাস
১৬/সি-ডি, নুরজাহান রোড (সাত মসজিদ সুপার মার্কেট সংলগ্ন), বাঁশবাড়ী, মোহাম্মাদপুর, ঢাকা-১২০৭

চট্টগ্রাম ক্যাম্পাস
২২৫/এ, সি,ডি,এ এভিনিউ, ফরেস্ট গেট, মুরাদপুর, চট্টগ্রাম

রংপুর ক্যাম্পাস
তাজার হাট রোড, আলমনগর, রংপুর সদর, রংপুর

লক্ষ্মীপুর ক্যাম্পাস
আইডিয়াল ভবন (ঝুমুর হল সংলগ্ন), লক্ষ্মীপুর সদর, লক্ষ্মীপুর

তথ্যসূত্র 

১৯৭৯-এ প্রতিষ্ঠিত শিক্ষাপ্রতিষ্ঠান
ঢাকা বিভাগের পলিটেকনিক ইনস্টিটিউট
বাংলাদেশের প্রকৌশল বিশ্ববিদ্যালয় ও মহাবিদ্যালয়
বাংলাদেশের বেসরকারি পলিটেকনিক ইনস্টিটিউট
ঢাকা জেলা
চট্টগ্রাম বিভাগের পলিটেকনিক ইনস্টিটিউট
আইমার রিচার্ডসন

আইমার অ্যান জেরমিন রিচার্ডসন (জন্ম: ১৪ সেপ্টেম্বর ১৯৮৬) একজন আইরিশ ক্রিকেটার। ২০০৫ সালে ৩১ জুলাই অস্ট্রেলিয়ার বিপরীতে সিরিজের দ্বিতীয় খেলায় মহিলাদের একদিনের আন্তর্জাতিক (ডব্লিউওডিআই) ক্রিকেটে তার অভিষেক হয়। টুয়েন্টি২০ আন্তর্জাতিক ক্রিকেটে তার অভিষেক হয় ২০০৮ সালের ২৭ জুন, ওয়েস্ট ইন্ডিজ মহিলা দলের বিপরীতে। ২০১৮ সালের জুনে, তাকে ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য আয়ারল্যান্ডের স্কোয়াডে অন্তর্ভুক্ত করা হয়েছিল। ২০১৮ অক্টোবরে, ওয়েস্ট ইন্ডিজে অনুষ্ঠিত ২০১৮ আইসিসি মহিলা বিশ্ব টি-টোয়েন্টি প্রতিযোগিতায় আয়ারল্যান্ডের দলীয় স্কোয়াডের হয়ে খেলে।

আগস্ট ২০১৯ এ, স্কটল্যান্ডে অনুষ্ঠিত আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে আয়ারল্যান্ডের স্কোয়াডভূক্ত করা হয়েছিল।

তথ্যসূত্র

বহিঃসংযোগ 

কাউন্টি ডাবলিন থেকে আগত ক্রিকেটার
আয়ারল্যান্ডের মহিলা টুয়েন্টি২০ আন্তর্জাতিক ক্রিকেটার
আয়ারল্যান্ডের মহিলা একদিনের আন্তর্জাতিক ক্রিকেটার
আইরিশ মহিলা ক্রিকেটার
জীবিত ব্যক্তি
১৯৮৬-এ জন্ম
সেন্ট্রাল ডিস্ট্রিক্টস হিন্ডসের ক্রিকেটার
ওয়েলিংটন ব্লেজের ক্রিকেটার
নর্দার্ন ডিস্ট্রিক্টস স্পিরিটের ক্রিকেটার
৪১০৪ (সংখ্যা)

৪১০৪ হল একটি স্বাভাবিক সংখ্যা। এটি হল দ্বিতীয় পূর্ণ সংখ্যা যাকে দুইভাবে দুইটি সংখ্যার ঘনের যোগফলের সাহায্যে প্রকাশ করা যায়। প্রথম সংখ্যাটি হল ১৭২৯, যা "রামানুজন–হার্ডি সংখ্যা" নামে পরিচিত।

৪১০৪ কে ৪০৯৬ (৪০৯৬ = ১৬৩) ও ৮ (৮ = ২৩) এর যোগফল (৪০৯৬ + ৮ = ৪১০৪) হিসেবে লেখা যায়। একে ৩৩৭৫ (৩৩৭৫ = ১৫৩) ও ৭২৯ (৭২৯ = ৯৩) এর সমষ্টি (৩৩৭৫ + ৭২৯ = ৪১০৪) হিসেবেও লেখা যায়।

আরো দেখুন
 ১৭২৯

বহিঃসংযোগ
 MathWorld: Hardy–Ramanujan Number

পূর্ণ সংখ্যা
২০২০ অস্ট্রেলিয়া মহিলা ত্রি-দেশীয় সিরিজ

২০২০ অস্ট্রেলিয়া মহিলা ত্রি-দেশীয় সিরিজ হচ্ছে একটি ক্রিকেট প্রতিযোগিতা, যা ২০২০ এর জানুয়ারি এবং ফেব্রুয়ারিতে অস্ট্রেলিয়ায় অনুষ্ঠিত হবে। এটা হবে অস্ট্রেলিয়া মহিলা, ইংল্যান্ড মহিলা ও ভারত মহিলা ক্রিকেট দলগুলোর মধ্যে একটি ত্রি-দেশীয় সিরিজ, খেলাগুলো হবে মহিলাদের একদিনের আন্তর্জাতিক (ডব্লিউওডিআই) এর নিয়মানুযায়ী।

দলীয় সদস্য

পয়েন্ট টেবিল

ডব্লিউওডিআই সিরিজ

১ম ডব্লিউটি২০আই

২য় ডব্লিউটি২০আই

৩য় ডব্লিউটি২০আই

৪র্থ ডব্লিউটি২০আই

৫ম ডব্লিউটি২০আই

৬ষ্ঠ ডব্লিউটি২০আই

ফাইনাল

তথ্যসূত্র

বহিঃসংযোগ
 ক্রিকইনফোতে সিরিজ

2020 in English women's cricket
2020 in Australian cricket
2020 in Indian cricket
International cricket competitions in 2019–20
International women's cricket competitions in Australia
cricket
cricket
Women's Twenty20 cricket international competitions
2020 in women's cricket
২০২০-এ ভারতীয় ক্রিকেট
২০২০-এ মহিলাদের ক্রিকেট
২০১৯–২০ আন্তর্জাতিক ক্রিকেট প্রতিযোগিতা
তিরনইহাট ইউনিয়ন

তিরনইহাট ইউনিয়ন বাংলাদেশের রংপুর বিভাগের পঞ্চগড় জেলার তেতুলিয়া উপজেলার অন্তর্গত একটি ইউনিয়ন। ইউপি কার্যালয়টি ফকিরপাড়া গ্রামে অবস্থিত।

প্রশাসনিক কাঠামো
তিরনইহাট ইউনিয়ন তেতুলিয়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম তেতুলিয়া থানার অধীন। এটি জাতীয় সংসদের ১নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত:

 রওশন পুর 
 নাজিরাগছ 
 প্রধান পাড়া 
 ইসলাম বাগ 
 গোয়াবাড়ী 
 হাকিম পুর 
 মন্ডল পাড়া 
 বকশি পাড়া 
 সোনাকান্দর 
 যোগীগছ 
 মুনিগছ 
 চুটচুটিয়া গছ 
 ব্রহ্মতোল 
 পিঠা খাওয়া 
 ঠুনঠুনিয়া 
 ডেমগছ 
 ডাংগা পাড়া 
 ফকির পাড়া 
 দগড় বাড়ী 
 তিরনই 
 খয়খাট পাড়া 
 ধামনা গছ 
 ইসলাম পুর 
 বাবুয়ানী

প্রাক্তন চেয়ারম্যানবৃন্দ

জনসংখ্যা
জনসংখ্যা ২৫,৫৩২ জন।

শিক্ষা
এই ইউনিয়নে শিক্ষার হার ৭০%।

শিক্ষা প্রতিষ্ঠান
তিরনইহাট ইউনিয়নে ৯টি প্রাথমিক বিদ্যালয়, ২টি উচ্চ বিদ্যালয় ও ১টি ক‌লেজ আছে।
এছাড়া এখানে ১টি মাদ্রাসা, ১টি মহিলা মাদ্রাসাসহ এতিমখানা, কিন্ডারগার্ডেন আছে।
উল্লেখযোগ্য শিক্ষা প্রতিষ্ঠান গুলো হলো:
ফ‌কিরপাড়া দ্বি-মুখী উচ্চ বিদ্যালয়
শালবাহান দ্বি-মুখী বা‌লিকা উচ্চ বিদ্যালয়
শালবাহান বিএম ক‌লেজ

যোগাযোগ ব্যবস্থা
তিরনইহাট ইউনিয়নের যোগাযোগের প্রধান সড়ক হচ্ছে ঢাকা- বাংলাবান্ধা  এন৫ (বাংলাদেশ)  জাতীয় মহাসড়ক। ইজিবাইক, ভ্যান ও মোটরসাইকেল প্রধান বাহন।

পর্যটন
তেঁতুলিয়া উপজেলার তিরনইহাট ইউনিয়নের সবচেয়ে জনপ্রিয় বিনোদনের জায়গা হচ্ছে রওশনপুর আনন্দধারা। প্রতিদিন এখানে বিপুল পরিমাণ পর্যটক ভীড় করেন এর সৌন্দর্য উপভোগ করার জন্য।

তথ্যসূত্র

তেঁতুলিয়া উপজেলার ইউনিয়ন
কাজী আনোয়ারুল হক

কাজী আনোয়ারুল হক (৮ ফেব্রুয়ারি ১৯০৯ - ১৫ নভেম্বর ২০০১) হলেন একজন বাঙালি আমলা ও রাজনীতিবিদ। তিনি সরকারি চাকুরীতে এবং রাজনৈতিক অনেক পদে অধিস্তান করেছেন; তার মধ্যে পাকিস্তান পুলিশের উপ-মহাপরিদর্শক, মহাপরিদর্শক, চীফ সেক্রেটারি, পাকিস্তান সেন্ট্রাল পাবলিক সার্ভিস কমিশনের চেয়ারম্যান, পাকিস্তানের কেন্দ্রীয় মন্ত্রিসভায় শিক্ষা, স্বাস্থ্য, শ্রম ও সমাজকল্যাণ দফতরের মন্ত্রী অন্যতম। তিনি লেখক হিসাবেও খ্যাতি অর্জন করেছিলেন।

জন্ম ও পারিবারিক পরিচিতি 
আনোয়ারুল হক ১৯০৯ সালের ৮ ফেব্রুয়ারি তৎকালীন ব্রিটিশ ভারতের ঢাকায় জন্মগ্রহণ করেন। তিনি ছিলেন ‘আবদুল্লাহ’ উপন্যাসের লেখক প্রখ্যাত সাহিত্যিক খান বাহাদুর কাজী ইমদাদুল হকের পুত্র।

কর্ম জীবন 
তিনি ১৯৭৮ সালের ৭ জুলাই হতে ১৯৭৯ সালের ১৪ জুলাই পর্যন্ত বেসামরিক বিমান চলাচল ও পর্যটন মন্ত্রী এবং ১৯৮০ সালের ২ জানুয়ারি হতে ১৯৮১ সালের ২৭ নভেম্বর পর্যন্ত খনিজ ও জ্বালানী মন্ত্রী ছিলেন।

মৃত্যু 
হক ২০০১ সালের ১৫ নভেম্বর ঢাকায় মৃত্যুবরণ করেন।

আরও দেখুন 

 কাজী ইমদাদুল হক;
 আবু সাদাত মোহাম্মদ সায়েমের মন্ত্রিসভা;
 জিয়াউর রহমানের মন্ত্রিসভা;
 আবদুস সাত্তারের মন্ত্রিসভা।

তথ্যসূত্র 

১৯০৯-এ জন্ম
২০০১-এ মৃত্যু
বাঙালি মুসলিম
আবদুস সাত্তারের মন্ত্রিসভার সদস্য
বাংলাদেশ জাতীয়তাবাদী দলের রাজনীতিবিদ
জিয়াউর রহমানের মন্ত্রিসভার সদস্য
বাংলাদেশের বেসামরিক বিমান পরিবহন ও পর্যটন মন্ত্রী
আবু সাদাত মোহাম্মদ সায়েমের মন্ত্রিসভার সদস্য
বাংলাদেশী পুলিশ কর্মকর্তা
২০শ শতাব্দীর বাংলাদেশী লেখক
ঢাকার রাজনীতিবিদ
পাঁচবিবি রেলওয়ে স্টেশন

পাঁচবিবি রেলওয়ে স্টেশন বাংলাদেশের রাজশাহী বিভাগের জয়পুরহাট জেলার পাঁচবিবি উপজেলার একটি গুরুত্বপূর্ণ রেলওয়ে স্টেশন। এটি ১৮৮৪ সালে ব্রিটিশ রাজ আমলের প্রতিষ্ঠিত হয়েছিল। এখানে ১৯২৪ সালে মিটারগেজ লাইন হতে ব্রডগেজ লাইন স্থাপন করা হয়। পাঁচবিবি একটি সীমান্ত নিকটবর্তী উপজেলা, বাংলাদেশের দ্বিতীয় বৃহত্তম হিলি স্থলবন্দর পাঁচবিবির উপজেলার খুব কাছে অবস্থিত। পাঁচবিবি রেলস্টেশনের পূর্ববর্তী জয়পুরহাট রেলস্টেশন এবং পরবর্তী হিলি রেলস্টেশন। তাই ভারত,নেপাল এবং ভুটান যেতে চায় এমন অনেক যাত্রী রেলপথে পাঁচবিবি স্টেশনে আসেন। তারা এই স্টেশন থেকে রেলপথে মাত্র কয়েক মিনিটের মধ্যে হিলিতেও যেতে পারেন। এটি বাংলাদেশ রেলওয়ে পশ্চিমাঞ্চল এর অধীনে পরিচালিত ।

ইতিহাস
এটি ১৮৮৪ সালে চালু করা হয়। পাঁচবিবি উপজেলায় মাওলানা আবদুল হামিদ খান ভাসানী দীর্ঘদিন যাবৎ বসবাস করায় এই স্টেশনটি ভাসানীর স্মৃতি বিজড়িত একটি স্টেশন। তাছাড়া কৃষি প্ৰধান এ এলাকার কৃষকের উৎপাদিত পণ্য ট্রেনের মাধ্যমে দেশের বিভিন্ন অঞ্চলে যায়। এছাড়া এ রেলপথ দিয়ে পাঁচবিবি উপজেলার পাশ্ববর্তী ঘোড়াঘাট, গোবিন্দগঞ্জ ও হিলি(হাকিমপুর) উপজেলার অনেক যাত্রী, বিভিন্ন বিশ্ববিদ্যালয় পড়ুয়া শিক্ষার্থী ঢাকা, রাজশাহী, খুলনাসহ বিভিন্নস্থানে যাতয়াত করে।

এ কারণে সকল আন্তনগর ট্রেনের যাত্রা বিরতি সহ স্টেশনটিকে মডেলে স্টেসনে রূপান্তর করার দাবি জানানো হয়।

পরিষেবা
পাঁচবিবি রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
একতা এক্সপ্রেস
দ্রুতযান এক্সপ্রেস
পঞ্চগড় এক্সপ্রেস
বাংলাবান্ধা এক্সপ্রেস
রূপসা এক্সপ্রেস
সীমান্ত এক্সপ্রেস
বরেন্দ্র এক্সপ্রেস
তিতুমীর এক্সপ্রেস
নীলসাগর এক্সপ্রেস
চিলাহাটি এক্সপ্রেস
কুরিগ্রাম এক্সপ্রেস 
রকেট এক্সপ্রেস
উত্তরা এক্সপ্রেস ও
লোকাল ট্রেন

আরো দেখুন 

 জয়পুরহাট জেলা 
 জয়পুরহাট রেলওয়ে স্টেশন
 বাংলাদেশ রেলপথ 
 সান্তাহার রেলস্টেশন 
 কমলাপুর রেলস্টেশন
 বিরামপুর রেলওয়ে স্টেশন

তথ্যসূত্র 

জয়পুরহাট জেলার রেলওয়ে স্টেশন
জয়পুরহাট রেলওয়ে স্টেশন

জয়পুরহাট রেলওয়ে স্টেশন বাংলাদেশের জয়পুরহাট জেলার একটি গুরুত্বপূর্ণ রেল স্টেশন। এটি ১৮৮৪ সালে ব্রিটিশ রাজ আমলে প্রতিষ্ঠিত হয়েছিল। এখানে ১৯২৪ সালে মিটারগেজ লাইন হতে ব্রডগেজ লাইন স্থাপন করা হয়। এটি জয়পুরহাট শহরের জিরো পয়েন্টে অবস্থিত। জয়পুরহাট রেলস্টেশন বাংলাদেশের উত্তরাঞ্চলের একটি অত্যন্ত গুরুত্বপূর্ণ স্টেশন। দুটি বৃহত্তম রেল জংশন, সান্তাহার এবং পার্বতীপুর এই স্টেশনটির খুব কাছে। প্রতিদিন অনেক ট্রেন এই স্টেশনটি দেশের বিভিন্ন জায়গায় যাতায়াত করে। জয়পুরহাট বাংলাদেশের একটি সীমান্ত নিকটবর্তী জেলা, হিলি স্থলবন্দর জয়পুরহাটের খুব কাছাকাছি, তাই ভারত, নেপাল বা ভুটান যেতে চান এমন অনেক লোক রেলপথে জয়পুরহাটে আসেন। তারা এই স্টেশন থেকে রেলপথে হিলিতেও যেতে পারেন। এটি বাংলাদেশ রেলওয়ে পশ্চিমাঞ্চল এর অধীনে পরিচালিত ।

পরিষেবা
জয়পুরহাট রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:
চিলাহাটি এক্সপ্রেস 
একতা এক্সপ্রেস
দ্রুতযান এক্সপ্রেস
পঞ্চগড় এক্সপ্রেস
বাংলাবান্ধা এক্সপ্রেস
রূপসা এক্সপ্রেস
সীমান্ত এক্সপ্রেস
বরেন্দ্র এক্সপ্রেস
তিতুমীর এক্সপ্রেস
নীলসাগর এক্সপ্রেস
কুড়িগ্রাম এক্সপ্রেস
রকেট এক্সপ্রেস
উত্তরা এক্সপ্রেস ও
লোকাল ট্রেন।

আরও দেখুন 

 জয়পুরহাট জেলা 
 বাংলাদেশ রেলপথ 
 সান্তাহার রেলস্টেশন 
 কমলাপুর রেলস্টেশন
 বিরামপুর রেলওয়ে স্টেশন

তথ্যসূত্র 

জয়পুরহাট জেলার রেলওয়ে স্টেশন
১৮৮৪-এ চালু রেলওয়ে স্টেশন
তন্ময় তানসেন

তন্ময় তানসেন (জন্ম: ১৯৭৮) একজন বাংলাদেশী গায়ক ও চলচ্চিত্র পরিচালক। ১৯৯৭ সালে প্রতিষ্ঠিত সঙ্গীত ব্যান্ড ভাইকিংসের সদস্য । তার পরিচালিত চলচ্চিত্রের মধ্যে রয়েছে পদ্ম পাতার জল ও রান আউট।

প্রাথমিক জীবন
তন্ময় একটি সঙ্গীত পরিবারে জন্মগ্রহণ করলেও নিজে কখনো গানের জন্য আলাদা কোন বিশেষায়িত শিক্ষা পাননি। তাঁর মা এবং বোন দুজনেই প্রশিক্ষিত সঙ্গিত শিল্পী। তাঁদের র্কাছে থেকেই মূলত তিনি সঙ্গিত বিষয়ে প্রাথমিক জ্ঞান লাভ করেন। তাঁর ৬ষ্ঠ শ্রেণির বন্ধু রিপ্পি এর কাছ থেকে তিনি বিশেষভাবে অনুপ্রাণিত হয়েছিলেন, যিনি এখন পৃথিবীতে নাই।

সঙ্গিত জীবন
১৯৯৭ সালে তন্ময় এবং তার অন্য সদস্যরা মিলে ৪ টা গান রেকর্ড করে এবং ভাইকিংস নামে প্রকাশ করে। এর পরে ২৩ বছর তিনি ভাইকিংস এর প্রতিষ্ঠাতা সদস্য এবং লিড ভোকালিস্ট হিসেবে কাজ করেছেন।

গান সমূহ
এছাড়া  তিনি অনেক গান পরিচালনা করেছেন।
 ১ তুমি অন্য গ্রহের মানুষ  
 ২ নোনাজল

তথ্যসূত্র

বাংলাদেশী গায়ক
বাংলা ভাষার সঙ্গীতশিল্পী
জীবিত ব্যক্তি
ব্রিটিশ জাতীয় গ্রন্থপঞ্জি

ব্রিটিশ জাতীয় গ্রন্থপঞ্জি বা ব্রিটিশ ন্যাশনাল বিবলিওগ্রাফি (বিএনবি) ১৯৪৯ সালে ব্রিটিশ যাদুঘরে প্রতিষ্ঠিত হয়। এটি যুক্তরাজ্য এবং আয়ারল্যান্ড প্রজাতন্ত্রে প্রকাশিত হয় এমন বই, জার্নাল এবং ধারাবাহিকগুলির একটি তালিকা প্রকাশের জন্য প্রতিষ্ঠা করা হয়। এই তালিকায় প্রকাশিত হতে যাওয়া আসন্ন বইয়ের শিরোনাম সম্পর্কিত তথ্য অন্তর্ভুক্ত থাকে। এটি যুক্তরাজ্যে প্রকাশিত বইয়ের শিরোনামগুলির একটি একক সর্বাধিক বিস্তৃত তালিকাবদ্ধকরণ। বিএনবিতে তালিকাভুক্তির জন্য, যুক্তরাজ্য এবং আইরিশ প্রকাশকরা তাদের প্রকাশিত হতে যাওয়া ধারাবাহিকগুলির শিরোনামসহ, সমস্ত নতুন প্রকাশনাগুলির একটি অনুলিপি বিএনবিতে প্রেরণে আইনি আমানত আইনে বাধ্য থাকেন। বিএনবি এই তালিকাটি সাপ্তাহিকভাবে ইলেক্ট্রনিক মাধ্যমে প্রকাশ করে: সর্বশেষ মুদ্রিত সাপ্তাহিক তালিকাটি ডিসেম্বর ২০১১  সালে প্রকাশিত হয়েছিল।

আরো দেখুন
 ব্রিটিশ গ্রন্থাগার
 আইনি আমানত গ্রন্থাগারগুলির এজেন্সি
 জাতীয় গ্রন্থপঞ্জি নম্বর (এনবিএন)
 যুক্তরাজ্যের বই

তথ্যসূত্র

বহিঃসংযোগ
বিএনবি লিঙ্কযুক্ত ডেটা প্ল্যাটফর্ম 

লন্ডনের সংগ্রহশালা
গ্রন্থাগার সংগ্রহশালা
ব্রিটিশ গ্রন্থাগার
গ্রন্থপঞ্জি ডেটাবেজ ও নির্ঘণ্ট
জাতীয় গ্রন্থপঞ্জি নম্বর

জাতীয় গ্রন্থপঞ্জি নম্বর বা ন্যাশনাল বিবলিওগ্রাফি নম্বর (এনবিএন) হল প্রকাশনা শনাক্তকরণ ব্যবস্থাসমূহের একটি গ্রুপ। এটি জার্মানি, ইতালি, ফিনল্যান্ড, নরওয়ে, নেদারল্যান্ডস এবং সুইডেনের মতো দেশগুলির জাতীয় গ্রন্থাগার দ্বারা ব্যবহৃত হয়। এনবিএন-এর বিষয়বস্তুর জন্য কোনও বৈশ্বিক মানকদন্ড নেই; এর পরিবর্তে, এটির দেশ-ভিত্তিক নির্দিষ্ট ফর্ম্যাট রয়েছে। এনবিএন সাধারণত নথিপত্রের জন্য ব্যবহৃত হয়, যার কোনও প্রকাশক-নির্ধারিত সনাক্তকারী নেই, যেমন আইএসবিএন নেই। এনবিএনগুলি জাতীয় গ্রন্থাগারে সংরক্ষণাগারভুক্ত মিডিয়া সনাক্তকরণের জন্য ব্যবহার করা যেতে পারে, উদাহরণস্বরূপ পিএইচডি অভিসন্দর্ভ।

এনবিএনগুলির জন্য একটি ইউনিফর্ম রিসোর্স নেম (ইউআরএন) নামস্থান বরাদ্দ দেয়া হয়েছে, এবং তা আইইটিএফ আরএফসি ৩১৮৮ তে বর্ণনা করা হয়েছে। উদাহরণস্বরূপ:

এখানে এটি জার্মানির একটি এনবিএন (de), যা বাভারিয়াতে (bvb =  Bibliotheksverbund Bayern), যার গ্রন্থাগার নম্বর 19 (বিশ্ববিদ্যালয় গ্রন্থাগার মিউনিখ), 146642 যা গবাদি পশুর তাপ সনাক্তকরণ সম্পর্কিত পিএইচডি থিসিসকে নির্দেশ করে।

কিছু গ্রন্থাগার যেমন সুইডেনের জাতীয় গ্রন্থাগার এই ইউআরএনগুলির জন্য একটি রেজোলিউশন পরিষেবা প্রদান করে।

ইতালিতে NBN (NBN:IT) কে জাতীয় আইনি আমানত পরিষেবাটির ডিজিটাল সংস্থানগুলির জমানতকে বরাদ্দ দেয়া হয়েছে। NBN:IT সমাধানকারীটি এখানে সক্রিয়:  

নেদারল্যান্ডসে জাতীয় গ্রন্থাগার (KB) এনবিএন (URN:NBN:NL) বরাদ্দ দেয়।

তথ্যসূত্র

গ্রন্থাগার তালিকাভুক্তকরণ ও শ্রেণিবদ্ধকরণ
গ্রন্থাগার তালিকাপ্রণয়ণ ও শ্রেণিবিভাগ